text: [{"text_idx": "#000000", "text": "\u201cKumbate gyod ni ron!\u201d sa huna-huna ni Matoy nga naghinam-hinam na nga iyang magakos ang iyang textmate."}, {"text_idx": "#000001", "text": "Daghan ug textmate si Matoy apan sa usa lang niya nga textmate siya na-inlove ug mayo."}, {"text_idx": "#000002", "text": "Usa ka bowan na niya nga textmate ang babaye nga nagpailang Angel. Bisan ug wala pa sila nagkita apan mibati na siya ug pagmahal niini gumikan sa mga pakilig nga mga text messages."}, {"text_idx": "#000004", "text": "\u201cHi Matt, how are yu na?\u201d ang text ni Angel."}, {"text_idx": "#000005", "text": "Naglumpayat ang dughan ni Matoy nga nagbasa sa mga text messages ni Angel. Wala siya kaagwanta, iya kining gitawagan apan wala tubaga."}, {"text_idx": "#000006", "text": "\u201cSorry Matt ha, pede text lng?\u201d text ni Angel."}, {"text_idx": "#000008", "text": "\u201cBasta, shy man gudko nga makig-talk ug guy\u201d."}, {"text_idx": "#000010", "text": "Nagsabot sila si Matoy ug Angel nga magkita. Dali ra niyang nakombinsir si Angel nga magkita sa usa ka motel atol sa Valentine\u2019s Day."}, {"text_idx": "#000011", "text": "Miabot ang Pebrero 14, nangandam na si Matoy. Gikurtihan niya ang iyang bigote. Nagpahumot siyag mayo."}, {"text_idx": "#000012", "text": "Mga alas 5:00 pa gani sa hapon, mi-check-in na daan si Matoy sa usa ka motel."}, {"text_idx": "#000013", "text": "\u201cTwelve hours lang ang ako Miss. Bali duha mi kabuok\u201d, ni Matoy ngadto sa attendant sa usa ka motel."}, {"text_idx": "#000015", "text": "Nag-inom siya daan ug makapakusgan sa iyang tuhod."}, {"text_idx": "#000017", "text": "\u201cNia ko sa Room 103\u201d, text ni Matoy."}, {"text_idx": "#000018", "text": "Sa imahinasyon ni Matoy, ang iyang textmate sama ka-seksi ug kaguwapa ni Katrina Halili."}, {"text_idx": "#000019", "text": "\u201cSwak gyod ni ron!\u201d ang naghinam-hinam nga huna-huna ni Matoy."}, {"text_idx": "#000020", "text": "\u201cMatt, mao na to ha. I-dark lang ha?\u201d text ni Angel."}, {"text_idx": "#000021", "text": "\u201cOk Gel\u201d, text ni Matoy."}, {"text_idx": "#000022", "text": "\u201cGusto nig thrilling babayhana da kay gusto man ug ngitngit\u201d, huna-huna ni Matoy."}, {"text_idx": "#000023", "text": "\u201cMatt, love me without sayin a word ha?\u201d laing text ni Angel."}, {"text_idx": "#000024", "text": "\u201cAdventurous siguro ni siya da kay dili man gusto ug istorya\u201d, huna-huna ni Matoy."}, {"text_idx": "#000025", "text": "Gipawong ni Matoy ang suga sa kuwarto sa motel."}, {"text_idx": "#000029", "text": "Bisan ug ngitngit, apan maklaro ug dyutay ni Matoy ang bayhon sa usa ka babaye nga nagkiay-kiay ug paingon sa iyang nahimutangan."}, {"text_idx": "#000030", "text": "Misamot ang kahinam ni Matoy. Hinay-hinay nga milihok si Matoy ug gisabak ang iyang textmate. Lihokan sama sa kasag ang iyang mga kamot."}, {"text_idx": "#000031", "text": "Human sa kagilok sa himaya, si Matoy nahisama sa kabayo sa Duljo nga miayagak sa pagsikad hangtod nga silang duha mihingal sa kakutas."}, {"text_idx": "#000032", "text": "Human natagbaw ang duha sa dugos sa kalipay, ang naa sa huna-huna ni Matoy mao nga makita sa kinatibuk-an ang panagway ug tibuok lawas sa iyang textmate."}, {"text_idx": "#000033", "text": "Gipasiga ni Matoy ang suga sa ilang lawak. Silang duha pulos nahingangha."}, {"text_idx": "#000034", "text": "\u201cMaluibonnhhh!\u201d ni Matoy nga labihan ang kasuko."}, {"text_idx": "#000035", "text": "\u201cUtro ka sab nga maluibonnhh!\u201d"}, {"text_idx": "#000038", "text": "Pangutana: Tag-ana kinsa ang babaye nga textmate ni Matoy ug iyang\ngikauban sa motel atol sa Valentine\u2019s Day?"}]